recursal/SuperWikiNEXT-32B huggingface dataset:
**קוקו שומן** (בגרמנית: **Heinz Jakob "Coco" Schumann**‏; 14 במאי 1914 - 28 בינואר 2018) היה מוזיקאי ג'אז יהודי, שהיה פעיל בחיים המוזיקליים של מחנה הריכוז טרזיינשטט.

שנותיו הראשונות
---------------

היינץ יעקב שומן נולד בברלין. האם הייתה יהודיה ואביו היה גיבור מלחמת העולם הראשונה גרמני שעבר ליהדות לקראת החתונה. הכינוי "קוקו" הילד קיבל מהחברה שלו.

קוקו שומן התלהב מסגנון שמיניות סווינג ששמע לראשונה במהלך אולימפיאדת ברלין. בצעירותו הוא ניגן במספר הרכבי ג'אז ולמד נגינה בגיטרה ובתופים.

טרזיינשטט
---------

בשנת 1943, נשלח קוקו שומן לטרזיינשטט ונקלט בלהקת ג'אז מקומית. הם השתתפו בצילומי סרט תעמולה גרמני אף בסופו של דבר נשלחו לאושוויץ. מספר ימים לפני שחרור המחנה, שומן חלה אך שרד. רוב חברי ההרכב כמו פריץ וייס וקורט גרון נהרגו באושוויץ. כאשר קוקו שומן חזר לברלין הוא גילה שרוב משפחתו נהרגו. אביו שרד את המלחמה והציל את אימו תוך הסתרתה.

לאחר מלחמת העולם השנייה
-----------------------

בשנת 1950 המשפחה עברה לאוסטרליה אך בשנת 1954 חזרה לברלין. קוקו שומן הופיע עם אמנים ידועים ובסופו של דבר הקים הרכב משלו. בשנת 1997 הוא פרסם את ספרו The Ghetto Swinger: A Berlin Jazz-Legend Remembers

בשנת 2013 קוקו שומן צולם בסרט תיעודי על החיים בטרזיינשטט.

קוקו שומן הוציא מספר אלבומים, האחרון יצאה בשנת 1999.

הוא נפטר בברלין בשנת 2018.

קישורים חיצוניים
----------------

ויקישיתוף מדיה וקבצים בנושא **קוקו שומן** בוויקישיתוף

* קוקו שומן, במסד הנתונים הקולנועיים IMDb (באנגלית)
* קוקו שומן, באתר Last.fm (באנגלית)
* קוקו שומן, באתר AllMusic (באנגלית)
* קוקו שומן, באתר MusicBrainz (באנגלית)
* קוקו שומן, באתר Discogs (באנגלית)
* קוקו שומן, באתר Songkick (באנגלית)
* קורות חיים (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568882805171
* GND: 119494582
* ISNI: 0000 0001 1585 1404
* LCCN: n2001078569
* MusicBrainz: f8ca0921-e820-43ed-929d-97cff3365394
* NTA: 402438396
* SUDOC: 178751715
* VIAF: 823371
* WorldCat: lccn-n2001078569

 |
עטיפת הספר הראשון בסדרה
**קרן אלפא** היא סדרת ספרים מאת ברי פריגת המספרת על משחק מחשב. הסדרה מלווה באיורים מאת יובל וכמן.

עלילה
-----

הספרים מספרים על ילדה בשם קרן המשחקת במשחק מחשב בשם אלפא. אלפא הוא ראשי תיבות של ארבע הדמויות בהן שולטת קרן, שעליהם לבצע משימה כלשהי: אופיר - נער, לבארי - כלב, פנטום - קוסמת ואנדרו האנדרואיד. בהתחלה ניתן לשחקן לבחור כמה כלים שיעזרו לו בהמשך. במהלך המסלול הם נתקלים במכשולים, שעל קרן להתגבר עליהם לפעמים בעזרת הכלים שקיבלה בתחילת המשחק. לעיתים המכשול מסובך ואז מזעיק אופיר את פנטום שחדה להם חידה, ועל קרן לפתור אותה כדי להתקדם. במהלך המסלול הם נפגשים עם רובוטים, ואז אנדרו עורך איתם קרב-רובוטים שבו הוא צריך לנצח כדי שיוכלו להמשיך. בסוף המסלול הם פוגשים במכשף הרע ומנסים לנצח אותו.

לפעמים המשחק מציע שני צוותים ככה ששני ילדים יוכלו לשחק במשחק. הצוות השני נקרא ביתא והוא מורכב מברק, יסודי, תזאורוס ואמזונה. כך המטרה היא לא רק לסיים את המשחק אלא גם להיות הצוות שמסיים ראשון.

רשימת הספרים
------------

1. **קרן אלפא - פסגת ההר המכושף**
2. **קרן אלפא - מצולות הים המכושף**
3. **קרן אלפא - לב הג'ונגל המכושף**
4. **קרן אלפא - תחנת החלל המכושפת**
5. **קרן אלפא - טירת הרוחות המכושפת**
6. **קרן אלפא - עמק הדינוזאורים המכושף**
7. **קרן אלפא - כוכב הלכת המכושף**
8. **קרן אלפא - גורד השחקים המכושף**
9. **קרן אלפא - וירוס המחשב המכושף**
10. **קרן אלפא - בסיס הרובוטים המכושף**
11. **קרן אלפא - ספינת האור המכושפת**
12. **קרן אלפא - עקיצת החרקים המכושפים**

קישורים חיצוניים
----------------

* סדרת "קרן אלפא" באתר של ברי פריגת
**רוק באופוזיציה** (**Rock in Opposition**, או בראשי תיבות **RIO**) הייתה תנועה מוזיקלית של להקות רוק מתקדם אוונגרדיות בסוף שנות ה-70 אשר התאחדו כולן תחת חתרנותן והתנגדותן לתעשיית המוזיקה שסירבה להכיר במוזיקה שלהן. הרוק באופוזיציה אינו סגנון מוזיקלי - מבחינה מוזיקלית הלהקות בו היו מגוונות למדי, עיקר הקשר ביניהן היה רעיוני. התנועה המקורית לא האריכה ימים, אך גם כיום ישנן להקות שממשיכות את הקו שלה.

היסטוריה
--------

התנועה החלה את דרכה בשנת 1978 בלונדון, כשלהקת Henry Cow הזמינה מספר להקות אירופיות נוספות להופיע איתה בפסטיבל שנקרא "Rock in Opposition". הלהקות שהשתתפו בפסטיבל היו:

* Henry Cow (אנגליה)
* Stormy Six (איטליה)
* Samla Mammas Manna (שוודיה)
* Univers Zero (בלגיה)
* Etron Fou Leloublan (צרפת)

בדצמבר 1978 ערכו הלהקות פסטיבל נוסף בשווייץ כדי למסד את ארגון הרוק באופוזיציה. במסגרת זו צורפו שלוש להקות נוספות לקבוצה: Art Bears, Art Zoyd ו-Aksak Maboul. פסטיבלים נוספים נערכו בשנת 1979 בצרפת, איטליה ושוודיה.

בשנת 1978 ייסד כריס קאטלר מלהקת Henry Cow את חברת התקליטים Recommended Records כמודל של מוסד ללא כוונת רווח.

ה-RIO כתנועה לא שרדה זמן רב, אך המסורת שלה נמשכת. למרות שבמובנו המקורי המונח RIO לא התייחס לסגנון מוזיקלי מסוים, רבים משתמשים בו כדי לתאר להקות רוק מתקדם קיצוניות.

להקות שמשויכות כיום לסגנון הן: Thinking Plague (ארצות הברית), Present (בלגיה), Miriodor (קנדה), NeBeLNeST (צרפת), 5uu's (ארצות הברית), Guapo (אנגליה), Koenji Hyakkei (יפן). גם הלהקות הישראליות אבק וקרוזנשטרן ופארוחוד משויכות לסגנון זה.

קישורים חיצוניים
----------------

ויקישיתוף מדיה וקבצים בנושא **רוק באופוזיציה** בוויקישיתוף
* רוק באופוזיציה, באתר רוק מתקדם - מדריך עברי
פירוש נוסף ערך זה עוסק ברכס הרים באנטארקטיקה. אם התכוונתם למשמעות אחרת, ראו רכס קוורציט.

**רכס קוורציט המזרחי** (באנגלית: **East Quartzite Range**) הוא רכס הרים, המהווה תת-רכס של רכס קינג, בהרי קונקורד בארץ ויקטוריה שבאנטארקטיקה.

הרכס נמצא בשטח חוף פנל (חוף המצוי בין כף ויליאמס לכף אדייר) וכן רכס זה מצוי 9 קילומטרים מרכס קוורציט המערבי.

גובהו של הרכס 1,859 מטרים מעל פני הים; אורכו של הרכס 22 קילומטרים.

היסטוריה
--------

שמו של הרכס ניתן לו על ידי המשלחת הצפונית של משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition)  אשר חקרה את האזור בין השנים 1962–1963, והוא נקרא על שם סלעי הקוורציט המרכיבים את הרכס.

לקריאה נוספת
------------

• Edmund Stump, **The Ross Orogen of the Transantarctic Mountains**, P 57
• Dow & Neall, **Lower Rennick Glacer**, New Zealand Journal of Geology and Geophysics 1974, P 688

קישורים חיצוניים
----------------

* רכס קוורציט המזרחי באתר הסקר הגאולוגי של ארצות הברית
* רכס קוורציט המזרחי באתר מרכז המידע האנטארקטי של ממשלת אוסטרליה
* רכס קוורציט המזרחי באתר הגאזט האנטארקטי SCAR של ממשלת אוסטרליה
* תצלום לוויין של הרכס

הערות שוליים
------------

1. 1 2 3 4  מידע גאוגרפי והיסטורי
2. ↑  מידע גאוגרפי
**פרדריק וילהלם, נסיך שלזוויג-הולשטיין-זונדרבורג-אוגוסטנבורג** (בדנית: **Frederik Vilhelm af Slesvig-Holsten-Sønderborg-Augustenborg**;‏ 18 בנובמבר 1668 – 3 ביוני 1714) היה חבר בית אולדנבורג ונסיך שלזוויג-הולשטיין-זונדרבורג-אוגוסטנבורג.

ביוגרפיה
--------

פרדריק וילהלם נולד ב-18 בנובמבר 1668 בזונדרבורג והיה בנם הצעיר של הדוכס ארנסט גינתר, דוכס שלזוויג-הולשטיין-זונדרבורג-אוגוסטנבורג ושל אשתו, אוגוסטה, נסיכת שלזוויג-הולשטיין-זונדרבורג-גליקסבורג. בשנת 1675, כשאביו ניהל משא ומתן עם הרוזן פדר גריפנפלד על נישואים עם אחותו של פרדריק וילהלם, הובטח לו תפקיד כפרובוסט של הקתדרלה בהמבורג ומושל אלס. הוא מונה לפרובוסט בהמבורג ב-1676, לאחר מותו של היו"ר קילמנסגה. כאשר נפטר אביו בשנת 1689, צוין בצוואה כי רכושו יעבור לאלמנתו, שתהיה לה הזכות ליישב את הירושה. היא קיבלה החלטה, שאושרה על ידי המלך ב-1692. בנה החי הבכור, ארנסט אוגוסט, הודר מהירושה, משום שהוא המיר את דתו לקתולית, והותיר את הדוכסות לפרדריק וילהלם, שהיה עד אז הבן היחיד שנותר בחיים. כמעט במקביל, פרדריק וילהלם מונה גם למושל זונדרבורג.

עם זאת, כאשר חזר ארנסט אוגוסט ללותרניות ב-1695, הוא מונה למושל זונדרבורג, משום שהתגורר שם. ארנסט אוגוסט הוחזר גם כיורש של שלזוויג-הולשטיין-זונדרבורג-אוגוסטנבורג. אף על פי כן, כאשר ארנסט אוגוסט מת ללא ילדים בשנת 1731, בנו של פרדריק וילהלם, כריסטיאן אוגוסט הראשון, יירש את הדוכסות.

כשאמו מתה ב-1701, ירש פרדריק וילהלם את ארמון אוגוסטנבורג, אחוזת רומוהרסגורד ואחוזת אוולגונדה. בשנת 1703, הוא רכש את אחוזת אבנבולגורד בסונדב.

פרדריק וילהלם שירת כמייג'ור גנרל בצבא הדני.

ב-27 בנובמבר 1694 הוא התחתן עם סופיה אמליה, רוזנת אהלפלד-לנגלאנד, בתם של הקנצלר פרדריק, רוזן אהלפלד-לנגלאנד ומריה אליזבת, רוזנת ליינינגן-דאגסבורג. היא מתה ב-24 בדצמבר 1741, והוא מת באוגוסטנבורג ב-3 ביוני 1714.

משפחתו
------

ב-27 בנובמבר 1694 התחתן פרדריק וילהלם עם סופיה אמליה, רוזנת אהלפלד-לנגלאנד, בתם של הקנצלר פרדריק, רוזן אהלפלד-לנגלאנד ומריה אליזבת, רוזנת ליינינגן-דאגסבורג, ממנה נולדו לו חמישה ילדים:

* כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג (1696–1754)
* שרלוטה מריה משלזוויג-הולשטיין-זונדרבורג-אוגוסטנבורג (1697–1760), התחתנה עם פיליפ ארנסט, דוכס שלזוויג-הולשטיין-זונדרבורג-גליקסבורג
* לואיזה סופיה משלזוויג-הולשטיין-זונדרבורג-אוגוסטנבורג (1699–1765)
* אוגוסטה וילהלמינה משלזוויג-הולשטיין-זונדרבורג-אוגוסטנבורג (1700)
* פרדריק קרל משלזוויג-הולשטיין-זונדרבורג-אוגוסטנבורג (1701–1702)
"וינצ'נזו לנצ'יה" (1905)
וינצ'נזו לנצ'יה" (1907)
"וינצ'נזו לנצ'יה" (1910)
**וינצ'נזו לנצ'יה** (באיטלקית: **Vincenzo Lancia**‏; 24 באוגוסט 1881 - 15 בפברואר 1937) היה נהג מכוניות מרוץ, מייסד ומנהלה הראשון של יצרנית המכוניות האיטלקית **לנצ'יה**.

ביוגרפיה
--------

לנצ'יה נולד בכפר "Fobello" (אנ') סמוך לטורינו, במחוז פיימונטה בממלכת איטליה. הבן הרביעי (אחות אחת ושני אחים) ממשפחה עשירה, שבה אביו, קאווליר ג'וזפה לנצ'יה, היה יזם שעשה את הונו על ידי הפקת בשר משומר ואגוזי מרק.

מגיל צעיר, התעניין לנצ'יה במכונות ובהנדסה. משנת 1898 עבד כמנהל חשבונות - ובעקיפין כמכונאי - בסדנת טורינו של ג'ובאני בטיסטה צירנו (אנ'), שבנתה לראשונה אופניים, ועסקה ביבוא אופניים בטורינו.

בשנת 1899 בנתה הסדנה אב טיפוס של מכונית. המכונית עוררה התלהבות רבה בהצגתה, וכדי לייצר אותה בקנה מידה תעשייתי, נוסדה "Fabbrica Italiana Automobili Torino", הידוע גם בראשי תיבות של פיאט, אשר רכשה את הסדנה הקטנה כולל העובדים. לאחר תקופה ראשונית כנהג בדיקה החל לנצ'יה להשתתף במרוצי מכוניות מקומיות.

עד 1908 היה לנצ'יה נהג מרוצים, ולאחר שהיה מעורב במספר תאונות נהיה מאוד מפורסם.

בשנת 1906 הקים את חברת המכוניות לנצ'יה.

המכונית הראשונה שבנה בשנת 1907, והוצגה בשנת 1908, הייתה לנצ'יה אלפא, אשר כללה טכנולוגיה חדשנית.

לנצ'יה אשר היה מעורב בכל הליכי התכנון, עיצוב וייצור הוציא מודלים פורצי דרך כגון "לנצ'יה Lambda" (אנ') ולנצ'יה אפריליה (לפני מותו).

מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי.

בשנת 1922 לנצ'יה תמך כלכלית בבניית מסלול המרוצים הלאומי מונזה (אנ').

לנצ'יה נפטר מהתקף לב ב־15 בפברואר 1937, לפני שלנצ'יה אפריליה הושלמה בייצור מלא. נטמן בפובלו (אנ').

אשתו אדל מיגליטי ובנם ג'אני המשיכו את הניהול של יצרן הרכב "לנצ'יה" עד שנת 1955.

מרוצי מכוניות
-------------

בשנת 1904 זכה פעמיים במרוץ "Susa-Moncenisio" (אנ').

בשנת 1904 במרוץ "Florio Cup" הגיע למהירות של 115.7 קמ"ש.

בשנת 1906 זכה ב"גביע הזהב" במילאנו כשהוא נוהג בדגם "פיאט 28–40 HP" (אנ').

בשנת 1906 הוביל במרוץ "1906 French Grand Prix" (אנ') בלה מאן, בזמן של 53 דקות ו-42 שניות.

משפחה
-----

בשנת 1922 התחתן עם מזכירתו אדל מיגליטי, לזוג נולדו שלושה ילדים: אנה מריה, ג'אני ואליונורה.

קישורים חיצוניים
----------------

ויקישיתוף מדיה וקבצים בנושא **וינצ'נזו לנצ'יה** בוויקישיתוף

הערות שוליים
------------

1. ↑  "וינצ'נזו לנצ'יה" Vincenzo Lancia, in SAN - Portale degli archivi d'impresa
2. ↑  "וינצ'נזו לנצ'יה" hemmings.com/blog/article/vincenzo-lancia
3. ↑  "וינצ'נזו לנצ'יה" vanderbiltcupraces.com/index
4. ↑  "וינצ'נזו לנצ'יה" - מרוצי מכוניות viva-lancia.com/snippet/index

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14976459x (data)
* GND: 11922884X
* ISNI: 0000 0000 5539 0342
* LCCN: n77000337
* RKD: 302659
* VIAF: 54953424
* WorldCat: lccn-n77000337

 |
**פרדריק לנצ'סטר** (באנגלית: **Frederick William Lanchester**;‏ 23 באוקטובר 1868, לואישהאם – 8 במרץ 1946, בירמינגהם) היה ממציא בריטי, שתרם לפיתוח תעשיית הרכב, תעופה וחקר ביצועים.

ביוגרפיה
--------

פרדריק לנצ'סטר נולד בלואישהאם, שהוא חלק של לונדון למשפחת אדריכל. במשפחה היו שמונה ילדים, ומספר אחים עבדו בהמשך בחברה Lanchester Motor Company שפרדריק לנצ'סטר הקים. לאחר שנה המשפחה עברה לברייטון בה פרדריק גדל ולמד בבית הספר. הוא למד במספר מוסדות להשכלה טכנית, אך בסופו של דבר לא קיבל תעודת גמר.

בשנת 1888 לנצ'סטר התחיל לעבוד במשרד פטנטים ובאותה תקופה קיבל את הפטנט הראשון שלו. בסוף שנת 1888 פרדריק לנצ'סטר החל לעבוד בחברה לייצור מנועי גז בבירמינגהם. הוא הציע מספר שיפורים למנועים ורשם פטנט על וסת צנטריפוגלי. במקביל לעבודה בחברה הוא פתח בית מלאכה קטן בו עשה ניסויים לפיתוחים שונים.

בשנת 1893 פרדריק לנצ'סטר עזב את החברה והחל להיות עצמאי. באותה שנה הוא בנה מנוע שהעבד על בנזין. בשנת 1896 מכונית שהוא בנה עברה את הבדיקות הראשונות. המכונית כללה גלגלי שיניים אפיציקליים, הייתה מותאמת ל-3 אנשים והייתה מגיעה ל-50 קמ"ש. בשנת 1900 המכונית השתתפה במרות ל-1000 מייל וסיימה אותו עם תקלה בודדת בלבד.
בשנת 1905 הוא קיבל פטנט על מאייד.

בשנת 1901 הוקמה חברה Lanchester Engine Company שמטרתה היה לייצר מכוניות ולמכור אותם לציבור הרחב. עד לשנת 1904 החברה מכרה 350 מכוניות ואז הכריזה על פשיטת רגל. תוך זמן קצר הוקמה Lanchester Motor Company שיצרה מכוניות במשך שנים רבות. מכונית אחרונה בייצור החברה נוצרה בשנת 1956.

בשנת 1909 לנצ'סטר הצטרף ל Daimler Company כיועץ.

בשנת 1904 הוא התקין את המנוע שפיתח על סירה ובכך בנה סירת מנוע הראשונה בבריטניה.

לאחר תחילת מלחמת העולם הראשונה, לנצ'סטר החל להתעניין בחקר ביצועים. בשנת 1916 הוא פרסם את ספרו Aircraft in Warfare: the Dawn of the Fourth Arm בו פירט לראשונה את חוקי לנצ'סטר.

בסך הכול לנצ'סטר קיבל כ-400 פטנטים. על הישגיו בתחומים שונים לנצ'סטר התקבל לחברה המלכותית בשנת 1922 ובשנת 1925 ולחברה המלכותית לחקר תעופה. הוא קיבל מדליית זהב מאגודות מקצועיות בריטיות.

קישורים חיצוניים
----------------

ויקישיתוף מדיה וקבצים בנושא **פרדריק לנצ'סטר** בוויקישיתוף
* ביוגרפיה באתר החברה המלכותית
* פרדריק לנצ'סטר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007281538105171
* GND: 129720100
* ISNI: 0000 0000 8232 4666
* LCCN: n96021889
* NLA: 36042174
* NTA: 18744367X
* SNAC: w6vv6whz
* SUDOC: 147978777
* Trove: 1198388
* VIAF: 52776062
* WorldCat: lccn-n96021889

 |
**השירות הפדרלי למודיעין מסכל של רוסיה** (ברוסית: Федеральная служба контрразведки Российской Федерации, ФСК России) היה ארגון אכיפת חוק לריגול נגדי ושירות הביטחון העיקרי ברוסיה בין דצמבר 1993 ועד אפריל 1995, עת הוחלף על ידי שירות הביטחון הפדרלי הרוסי.

היסטוריה
--------

ב-21 בדצמבר 1993 הוקם השירות הפדרלי למודיעין מסכל על פי צו נשיאותי של בוריס ילצין שפירק את משרד הביטחון של הפדרציה הרוסית שהתקיים קודם לכן והקים תחתיו את השירות הפדרלי למודיעין מסכל, שנודע בראשי התיבות שלו **פה-אס-קה**. הארגון הכיל את רוב היחידות של המשרד שפורק למעט משמר הגבול שהופרד והפך לארגון עצמאי בשם שירות משמר הגבול הפדרלי. מבחינה ארגונית פס"ק כלל את המנהל הראשי, 6 סגניו, ועד מנהל שכלל 11 אנשים, 18 מחלקות ומרכז לקשרי ציבור, שנוהל על ידי דובר הארגון.

ב-3 באפריל 1995 נחקק החוק "אודות שירות הביטחון הפדרלי" וב-12 באפריל אותה שנה הפס"ק אורגן מחדש והפך לפס"ב, שירות הביטחון הפדרלי. המעבר בוצע ללא שינוי ארגוני כלשהו ולווה למעשה בשינוי שם הארגון.

ראשי הארגון
-----------

|  | שם | תקופת כהונה |
| --- | --- | --- |
| 1. | ניקולאי גולושקו | 21 בדצמבר 1993 - 1994 |
| 2. | סרגיי סטפאשין | 1994 - 3 באפריל 1995 |

| קהילת המודיעין הרוסית |
| --- |
| יחידות מודיעין בצבא ובמשרד ההגנה | המודיעין הצבאי (ספצנאז) • מודיעין ימי (הקומנדו הימי) • מודיעין האוויר |
| ממשלת רוסיה | הביון החיצוני • הביטחון הפדרלי • משרד הפנים • מאבק באלכוהול הלא חוקי • פספ"ם |
| נשיא הפדרציה הרוסית | מועצת הביטחון • האבטחה הפדרלית (התקשורת המיוחדת) • ביטחון הנשיא • ועדת החקירות |
| ארגונים לשעבר באימפריה הרוסית, ברית המועצות ורוסיה | הלשכה לעניינים סודיים • הלשכה החשאית • הלשכה המיוחדת • הז'נדרמריה • אוכרנה • ג.פ.או. • או.ג.פ.או. • ביטחון המדינה • המודיעין הצבאי הסובייטי • פאפס"י • סוכנות הביטחון הפדרלית • שירות הביטחון הבין-רפובליקני • משרד הביטחון • פס"ק • משטרת הסמים הפדרלית |

קישורים חיצוניים
----------------

ויקישיתוף מדיה וקבצים בנושא **השירות הפדרלי למודיעין מסכל של רוסיה** בוויקישיתוף
מפת רכס סנטינל; רכס פרובודה נמצא במרכז החלק השמאלי  
 של הרביע השלישי משמאל בשורה העליונה של רביעי המפה
**רכס פרובודה** (באנגלית: **Probuda Ridge**; בבולגרית: **хребет Пробуда**) הוא רכס הרים בצפון רכס סנטינל, בהרי אלזוורת', שבאנטארקטיקה.

אורכו של הרכס 15 קילומטרים; ורוחבו 4.5 קילומטרים. 

הרכס יורד מהר אנדרסון לכיוון צפון - צפון-מזרח לעבר הר טוד. 

שיא גובהו של הרכס (פסגת אייר) מתנשאת לגובה של 3,368 מטרים מעל פני הים; כמו כן ברכס נמצא הר פרס (שגובהו 3,372 מטרים מעל פני הים); והר טוד (שגובהו 3,650 מטרים מעל פני הים). 

הרכס מתנשא מעל קרחון אמברי שממערב ומצפון לרכס; מעל קרחון פאטליינה שמצפון-מזרח לרכס; ומעל קרחון אלן וקרחון היובל שלו קרחון פונפון שמדרום-מזרח לרכס. 

אוכף צ'פינו מקשר בין הרכס לבין רמת באנגיי שמצפון מזרח לרכס.

היסטוריה
--------

### מיפוי הרכס

הרכס מופה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הרכס נקרא על שמו של הכפר פרובודה שבצפון-מזרח בולגריה.

### הטיפוס על הרכס

הראשונים שטיפסו לפסגת הר פרס (פסגת הרכס) היה הצוות האמריקני והצ'יליאנים בראשותו של דמיאן גילדאה ב- 31 בדצמבר 2006.

לקריאה נוספת
------------

* רכס פרובודה בגאזט האנטארקטי הבולגרי (בבולגרית)

קישורים חיצוניים
----------------

* רכס פרובודה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix

הערות שוליים
------------

1. ↑  גאזט השמות האנטארקטיים הרשמי של בולגריה
2. 1 2 3 4 5 6 7 8 9 10 11 12  מידע גאוגרפי והיסטורי
|  |
| --- |
| **הממלכה המאוחדת** |
| סמל הממלכה המאוחדת |
| ערך זה הוא חלק מסדרת**ממשל ופוליטיקה של הממלכה המאוחדת** |
| 
**המלוכה** 
הוד מלכותו
**צ'ארלס השלישי**

---

יורש העצר
הנסיך ויליאם

---

* סדר הירושה
* יועצי המדינה

**הרשות המחוקקת** 
**הפרלמנט**

---

* המלך בפרלמנט
צ'ארלס השלישי

---

* בית הלורדים
הלורד יושב הראש: ג'ון מק'פול

---

* בית הנבחרים
יושב הראש: לינדזי הויל

**הרשות המבצעת** 

* המלך במועצה: צ'ארלס השלישי
המועצה המלכותית

---

* ממשלת הוד מלכותו
ראש הממשלה: רישי סונאק
מזכיר המדינה הראשון:

---

* קבינט ממשלת בריטניה

**הרשות השופטת** 

* המלך על הספסל
צ'ארלס השלישי

---

* בית המשפט העליון
נשיא: רוברט ריד

---

* בתי המשפט של הממלכה המאוחדת

**אספות אזוריות** 

* הפרלמנט הסקוטי
* הפרלמנט הוולשי
* האספה של צפון אירלנד
* אספת לונדון

**בחירות ומשאלי עם** 

* בחירות בממלכה המאוחדת
* משאל האיחוד האירופי
 |

**השירות הדיפלומטי של הוד מלכותו** (באנגלית: **His Majesty's Diplomatic Service**) הוא השירות הדיפלומטי של הממלכה המאוחדת של בריטניה הגדולה וצפון אירלנד, המטפל בענייני החוץ שלה, בניגוד לשירות אזרחי הבית של הוד מלכותה, העוסק בענייני הפנים. תחת משרד החוץ וחבר העמים ישנם כ-16,000 מועסקים בלונדון, וכן 240 שגרירויות ומשרדים ברחבי העולם, לצד צוותים שכירים מקומיים וחברי משרדי ממשלה אחרים. 

מזכיר המדינה לענייני חוץ וחבר העמים הוא גם ראש השירות הדיפלומטי.

שירות החוץ, אשר במקור אייש את משרד החוץ בעובדי מדינה, היה בעבר שירות נפרד אשר אוחד עם השירות הדיפלומטי בשנת 1918. השירות הדיפלומטי גם ספג לתוכו את השירות הקולוניאלי בשנות ה-60 המאוחרות.

נשים לא הורשו להצטרף לשירות הדיפלומטי עד 1946. עד 1973, הן נדרשו להתפטר לאחר שנישאו. האישה הראשונה שמונתה לשגרירה הייתה ברברה סולט, אשר נעשתה שגרירת ישראל בשנת 1962. עם זאת, סולט חלתה בסרטן, מה שמנע ממנה להתמנות לתפקיד. האישה הראשונה אשר שימשה כשגרירה הייתה אן וורברטון, אשר מונתה לתפקיד בדנמרק בשנת 1976.

ראו גם
------

* משרד החוץ הבריטי
* השירות הקולוניאלי
* מזכיר המדינה לענייני חוץ וחבר העמים

הערות שוליים
------------

1. ↑  Martin Vennard, The women who serve in danger zones, ‏09 ביולי 2014 (באנגלית)
**McCartney III** הוא אלבום האולפן ה-18 של פול מקרטני, שיצא לאור ב-18 בדצמבר 2020, על ידי חברת התקליטים קפיטול רקורדס.

האלבום הוא השלישי בסדרת האלבומים *McCartney*, אחרי *McCartney* שיצא ב-1970 ו-*McCartney II* שיצא ב-1980.

האלבום קיבל מועמדות בטקס פרסי גראמי ה-64 בקטגוריה אלבום הרוק הטוב ביותר.

רקע
---

בשלהי 2020 פורסם כי פול מקרטני צפוי להוציא אלבום שהוקלט כולו בביתו, בסאסקס, בריטניה, בעת סגר שהוטל בעירו בעקבות מגפת הקורונה.

זהו האלבום השלישי והמצופה בסדרת אלבומי *McCartney*, שיצאו כל אחד בראשיתו של עשור חדש ואופיינו בחדשנות סגנונית ומוזיקלית. האלבום ממשיך את הקו שהתוו קודמיו; גם הפעם מקרטני הפיק את האלבום בעצמו, בתנאי אולפן ביתי, וניגן על כל הכלים.

את תהליך יצירת האלבום תיאר מקרטני כך: "מדי יום הייתי מקליט קטע עם כלי הנגינה שאיתו כתבתי את השיר, ובאופן הדרגתי, הייתי מלביש עליו שכבות מהקלטות קודמות; זה הסב לי הנאה מרובה. מדובר במוזיקה שהנך יוצר עבור עצמך, יותר מאשר מוזיקה שנועדה לשרת איזו תכלית. אז פשוט זרמתי עם מה שאני אוהב לעשות. לא שיערתי שייצא מזה אלבום."

במהלך ההקלטות, ניגן פול בכלים ששימשו עבור ההקלטות באולפני אבי רוד בעידן הביטלס, וכמו כן בכלים שליוו את הזמר אלביס פרסלי.
את עטיפת האלבום עיצב האמן אד רושה.

רשימת השמעה
-----------


| צד א' |
| --- |
| מס' | שם | משך |
| 1. | Long Tailed Winter Bird |   |
| 2. | Find My Way |   |
| 3. | Pretty Boys |   |
| 4. | Women and Wives |   |
| 5. | Lavatory Lil |   |
| 6. | Slidin |   |


| צד ב' |
| --- |
| מס' | שם | משך |
| 7. | Deep Deep Feeling |   |
| 8. | The Kiss of Venus |   |
| 9. | Seize the Day |   |
| 10. | Deep Down |   |
| 11. | Winter Bird / When Winter Comes |   |

משתתפים
-------

* פול מקרטני - כלי נגינה ושירה

קישורים חיצוניים
----------------

* MusicBrainz McCartney III באתר MusicBrainz
* Discogs McCartney III באתר Discogs

הערות שוליים
------------

1. ↑  עמי פרידמן, בהשראת הקורונה: אלבום חדש לפול מקרטני, באתר ישראל היום, ‏22 באוקטובר 2020

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7cbaea0a-8eec-4c97-8557-3aee4a99f9c8

 |
**חבורת פואנקרה** היא חבורת האיזומטריות של מרחב מינקובסקי. במילים אחרות, חבורת פואנקרה היא אוסף הטרנספורמציות המעבירות בין מערכות ייחוס שקולות מבחינת תורת היחסות הפרטית, כלומר אוסף כל הטרנספורמציות במרחב-זמן \ (t,x,y,z)  שאינן משנות את המטריקה ds^2 = dt^2 - dx^2 - dy^2 - dz^2.

החבורה קרויה על שמו של המדען הצרפתי אנרי פואנקרה.

חבורת פואנקרה היא חבורת לי לא קומפקטית מממד 10. לחבורת פואנקרה יש שתי תת־חבורות חשובות:

* חבורת ההזזות (אנ') – חבורה אבלית מממד 4 הכוללת הזזות בזמן ובמרחב.
* חבורת לורנץ (אנ') – חבורה מממד 6 הכוללת סיבובים וטרנספורמציות לורנץ. בנוסף חבורה זו כוללת טרנספורמציות דיסקרטיות של שיקוף בזמן ובמרחב. הטרנספורמציות הדיסקרטיות מחלקות את החבורה לארבעה רכיבי קשירות.

חבורת פואנקרה היא מכפלה חצי ישרה של החבורות הנ"ל.

לחקר ההצגות של חבורת פואנקרה יש חשיבות רבה בתחום פיזיקת החלקיקים. האופן בו טרנספורמציית פואנקרה משפיעה על חלקיק נקבעת על פי ההצגות של החבורה. באופן זה ניתן להסיק קיום תכונות שונות, דוגמת מסה וספין, בעזרתן ניתן לאפיין את החלקיקים.

ראו גם
------

* חבורת לורנץ
* החבורה האוקלידית

הערות שוליים
------------

1. ↑  ביחידות בהן מהירות האור c=1
בתורת החבורות, **חבורת קווטרניונים מוכללת** היא חבורה שיש לה הצגה מהצורה {\displaystyle \ \langle x,y|x^{n}=y^{2},yxy^{-1}=x^{-1}\rangle } לשלם n כלשהו. זוהי חבורה מסדר {\displaystyle \ 4n}, שמקובל לסמן ב-{\displaystyle \ Q\_{4n}}. חבורת הקווטרניונים הסטנדרטית היא החבורה {\displaystyle \ Q\_{8}}, המתאימה למקרה n=2.

אפשר להציג חבורת קווטרניונים מוכללת באמצעות מטריצות בגודל \ 2\times 2 מעל \ \mathbb{C}, כחבורה הנוצרת על ידי {\displaystyle \ x=\left({\begin{array}{cc}\rho \_{n}&0\\0&\rho \_{n}^{-1}\end{array}}\right),y=\left({\begin{array}{cc}0&1\\-1&0\end{array}}\right)}, כאשר {\displaystyle \ \rho \_{n}} הוא שורש היחידה הפרימיטיבי מסדר n. חבורה זו מוכלת באלגברת הקווטרניונים של המילטון, שם היא נוצרת על ידי {\displaystyle \ x=e^{2\pi i/n}} ו- {\displaystyle \ y=j}.

כל תת-חבורה אבלית של {\displaystyle \ Q\_{n}} היא ציקלית. כל חבורת-p סופית עם תכונה זו היא או ציקלית, או חבורת קווטרניונים מוכללת. בחבורת קווטרניונים מסדר חזקת-2 יש תת-חבורה יחידה מסדר 2, ושוב, כל חבורת-p סופית שיש לה תת-חבורה יחידה מסדר p היא או ציקלית או חבורת קווטרניונים מוכללת. כל חבורה סופית שכל תת-החבורות שלה הן נורמליות היא או אבלית, או מכפלה ישרה של חבורת קווטרניונים מוכללת מסדר חזקת-2 וחבורת-2 אבלית אלמנטרית (כלומר, מכפלה ישרה של עותקים של החבורה הציקלית מסדר 2).

חבורת 2-סילו של חבורת המטריצות {\displaystyle \ \operatorname {SL} \_{2}(F)} מעל שדה סופי F מסדר אי זוגי, היא חבורת קווטרניונים מוכללת.

מקורות
------

Group Theory, Scott.
חבורת רננים שרים "מלאו אסמינו בר ויקבינו יין", 1965
**חבורת רננים** הייתה מקהלה ישראלית, שהוקמה בשנת 1962 על ידי המוזיקאי גיל אלדמע, ביוזמת חנוך חסון. המקהלה הוקמה במטרה לשמש חבורת זמר של קול ישראל, אשר תקליט ביצועים לשירים עבריים שטרם הוקלטו בצורה מקצועית.

זמרי המקהלה נבחרו מתוך חברי מקהלת רינת בניצוחו של גארי ברתיני. רוב העיבודים הקוליים נכתבו על ידי אלדמע עצמו.

החבורה שרה והקליטה מאות שירים ממיטב הרפרטואר של הזמר העברי המוקדם, שירים מראשית הציונות, שירי העליות ותנועות הנוער, שירי התיישבות ועוד.

מלבד הקלטות אולפן השתתפה המקהלה במופעים פומביים של קול ישראל ובתוכניות זמר שונות, כגון שרתי לך ארצי.

שמות זמרי "רננים" (לפי סדר א"ב)
-------------------------------

גרשון אצבעוני, יעל ארז, דבורי בורשטיין, נחום דקל, אורה זיטנר, ורדה זליג, עודד זמר, גילה ירון, ניצה ישראלי, אילנה עברון, חנה צור, אבי שילה, מרדכי (מוטקה) שלף, סילביה שמאי.

קישורים חיצוניים
----------------

* חבורת רננים, באתר זמרשת
* חבורת רננים, באתר MusicBrainz (באנגלית)
* חבורת רננים, דף שער בספרייה הלאומית
* האזנה לשירי חבורת רננים, באתר שירה עובדת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304539205171
* LCCN: n93031467
* MusicBrainz: 7adfe48a-0e28-42e4-94e8-2e32967c2b81
* VIAF: 126039373
* WorldCat: lccn-n93031467

 |
**טיפאני דונאמה ג'יימס** (באנגלית: **Tiffany Donnama James**; נולדה ב-31 בינואר 1997) היא אתלטית ג'מייקנית, סגנית אלופת העולם בריצת שליחים 4x400 מטר משולב ומדליסטית הארד בריצת שליחות 4x400 מטר (דוחה 2019).

קריירה
------

### 2019

במשחקים הפאן אמריקאיים שנערכו בלימה, פרו ב-10 באוגוסט 2019 זכתה ג'יימס במדליית ארד בריצת שליחות 4x400 מטר, ביחד עם סטפני אן מקפירסון, נתויה גול ורונישה מקגרגור בתוצאה של 3:27.61 דקות, אחרי ארצות הברית (3.26.46 דקות) וקנדה (3.27.01 דקות).

באליפות העולם שנערכה בדוחה, קטר ב-29 בספטמבר אותה שנה היא זכתה בשתי מדליות, כסף וארד. מדליית כסף בריצת שליחים 4x400 מטר משולבת ביחד עם נייתון אלן, רונישה מקגרגור וג'בון פרנסיס בתוצאה של 3:11.78 דקות, אחרי ארצות הברית שקבעה שיא עולם חדש של 3:09.34 דקות ולפני בחריין (3:11.82 דקות) ומדליית ארד בריצת שליחות 4x400 מטר, ביחד עם אנסטסיה לי-רוי, סטפאני אן מקפרסון ושריקה ג'קסון בתוצאה של 3.22.37 דקות, אחרי ארצות הברית (3.18.92 דקות) ופולין (3.21.89 דקות).

קישורים חיצוניים
----------------

ויקישיתוף מדיה וקבצים בנושא **טיפאני ג'יימס** בוויקישיתוף

* טיפאני ג'יימס, באתר olympedia.org
* טיפאני ג'יימס, באתר התאחדות האתלטיקה הבין-לאומית

הערות שוליים
------------

1. 1 2  הריצה משולבת בשתי אצניות ובשני אצנים

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 271825

 |
**שאול גוסטב פריידיש פטאי** (בהונגרית: **Patai Saul Frigyes Gusztáv**‏; 2 באוגוסט 1918 – 30 באוגוסט 1998) היה כימאי אורגני ישראלי ופרופסור אמריטוס במחלקה לכימיה אורגנית באוניברסיטה העברית בירושלים. מאבות חקר הכימיה האורגנית-פיזיקלית בישראל.

ביוגרפיה
--------

פטאי נולד בבודפשט בירת הונגריה, לקראת סוף מלחמת העולם הראשונה. הוא בנם הצעיר של איש הספרות הציוני יוסף פטאי ושל עדית פטאי (לבית אהרנפלד), שהייתה אף היא משוררת וסופרת.

בבית המשפחה דיברו בעברית כדי להתכונן לעלייה לארץ ישראל. בצעירותו עסק פטאי מעת לעת במלאכת העריכה הספרותית, כמעין שוליה של אביו, וכישורים אלה שרכש כבר אז ילוו אותו לימים בעשייתו האקדמית.

בראשית שנות ה-30 עלתה משפחתו לארץ ישראל, אך הוא עצמו נשאר בבודפשט לצורך תחילת לימודיו, ובשנת 1936 החל בלימודי כימיה ופיזיקה באוניברסיטה בבודפשט. לבסוף עלה גם הוא, והמשיך את לימודיו באוניברסיטה העברית בירושלים. את התואר השני בכימיה פיזיקלית סיים ב-1941, בהנחיית פרופ' לדיסלאוס פרקש.

בשנים 1938–1947 היה חבר פעיל בארגון ההגנה, ובמהלך מלחמת העצמאות שירת בחיל המדע.

את לימודי הדוקטורט בכימיה עשה באוניברסיטה העברית בירושלים בהנחיית משה ויצמן, אחיו של חיים ויצמן, והשלימם ב-1947. ב-1950 הצטרף לסגל המחלקה לכימיה אורגנית כחבר סגל בדרגת מרצה, וב-1953 הועלה לדרגת מרצה בכיר. בשנים 1954–1956 וכן 1960, עשה את השתלמות הבתר-דוקטורט ביוניברסיטי קולג' לונדון בהנחיית פרופ' כריסטופר קלק אינגולד (אנ'), מאבות הכימיה האורגנית המודרנית.

ב-1957 הועלה לדרגת פרופסור חבר, וב-1970 היה לפרופסור מן המניין. בשנה שלאחר מכן מונה ליו"ר הראשון של המכון לכימיה, וכיהן בתפקיד זה עד 1975. כמו כן כיהן כסגן דקאן הפקולטה למתמטיקה ומדעים, כיו"ר מכון מרטין בובר לחינוך מבוגרים ובתפקידים מנהלתיים שונים בתחום ההוראה באוניברסיטה. כיהן כפרופסור אורח במוסדות בשווייץ, יפן וניו זילנד.

בשנת 1979 היה פטאי מיוזמי תוכנית תלפיות לצד עמיתיו הפרופסורים פליקס דותן ושאול יציב. בשנת 1980 הוענק לו אות הנשיא למתנדב "על תרומתו הרבה בהתנדבות לפיתוח אמצעי לחימה והדרכה בצה"ל".

מחקר
----

מחקרו של פטאי התמקד במנגנונים של תגובות אורגניות ובפרט בקונדנסציית קרבוניל-מתילן. כמו כן, חקר את הפירוליזה של סוכרים ותגובות במצב מוצק.

מלבד אלה, עמל במשך 35 שנותיו האחרונות על יצירתה של סדרת הספרים *The Chemistry of Functional Groups* שנחשבת לאחד מהישגיו המשמעותיים, באשר היה מעורב בעריכה ובכתיבה של 99 הכרכים הראשונים בה. בנוסף, כתב שני ספרי כימיה אורגנית בשפה העברית. על פעילותו הענפה כעורך זכה בפרס בובליק לשנת 1995.

במרוצת השנים כתב למעלה מ-130 מאמרים, והנחה עשרות תלמידי מחקר. עם תלמידיו לאורך השנים נמנים הפרופסורים צבי רפופורט, אמנון יוגב ואברהם פצ'ורניק.

חיים אישיים
-----------

בשנת 1944 נישא פטאי לליזל לבית שנר, לה היה נשוי עד יום מותו. הם היו הורים לבת, אירית, ולבן שנפטר בגיל 17 ועל שמו הוקמה קרן מלגות.

אחיו הגדולים ממנו הם האנתרופולוג רפאל פטאי והמשוררת והסופרת חוה קויגן-פטאי. גיסו היה מפקד חיל האוויר לשעבר דן טולקובסקי.

לקריאה נוספת
------------

Saul Patai, Zvi Rapoport (eds.), **The Chemistry of Organic Derivatives of Gold and Silver**, John Wiley and Sons, 1999

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266471105171
* BIBSYS: 90116907
* BnF: cb12936697x (data)
* CiNii: DA00308822
* GND: 129140589
* ISNI: 0000 0003 8277 5637
* LCCN: n50050649
* NKC: xx0071459
* NTA: 068088604
* RERO: 02-A003674235
* SUDOC: 056876483
* VIAF: 266123464
* WorldCat: lccn-n50050649

 |
בסטטיסטיקה ובלמידה חישובית, **מסווג דו-ערכי** או **מסווג בינארי** הוא מסווג שמטרתו למיין את הפרטים בקבוצה לאחת משתי תת-קבוצות.

דוגמאות:

* מסנן ספאם בדואר אלקטרוני מסווג את ההודעות הנכנסות לספאם וללא-ספאם.
* בדיקה רפואית מאבחנת קיום מחלה (האם המטופל חולה או בריא?).
* זיהוי עמית-טורף: מערכת הבודקת האם מטוס שזוהה במכ"ם הוא מטוס ידידותי או מטוס אויב.

### סיווג סטטיסטי

פרק זה לוקה בחסר. אנא תרמו לוויקיפדיה והשלימו אותו.

### מדדי הערכה למסווג דו-ערכי

 ערך מורחב – **מדדי הערכה למסווג דו-ערכי**  

אינטואיטיבית, קל לומר האם מסווג מסוים הוא "מוצלח" (כלומר, ממיין את פריטי הקבוצה בדרך שתואמת את ההיגיון שלנו) או לא. עם זאת, לצרכים מדעיים, קיים צורך לתת הערכה מספרית לביצועי המסווג. כדי לבצע זאת, יש צורך לבדוק את המסווג מול קבוצת נתונים קטנה יחסית, שבה ידוע לנו (מלכתחילה או בדיעבד) הסיווג הנכון, בעזרת מדד זהב כלשהו.

גם בהינתן מדד זהב, עדיין ניתן לבחור דרכים שונות להעריך מספרית את הצלחת המסווג (ראו מסגרת).

קיימים מספר יחסים פשוטים, המתארים את היחסים בין חלקים שונים של התרשים. למשל:

* **רגישות** מתארת את החלק היחסי של התוצאות החיוביות מתוך כלל הפריטים שאמורים היו להיות מסווגים כחיוביים.

כלומר:

|  |  |
| --- | --- |
| חיוביים אמיתייםכלל החיוביים = חיוביים אמיתייםחיוביים אמיתיים + שליליים כוזבים
 | רגישות |

* **סגוליות** מתארת את החלק היחסי של התוצאות השליליות מתוך כלל הפריטים שהיו אמורים להיות מסווגים כשליליים.

|  |  |
| --- | --- |
| שליליים אמיתייםכלל השליליים = שליליים אמיתייםשליליים אמיתיים + חיוביים כוזבים
 | סגוליות |

בנוסף, קיימים מדדי הערכה פשוטים פחות, אבל יותר תמציתיים; למשל, מקדם מתאם מתיוז:

ח"א \times  ש"א - ח"כ \times  ש"כ(ח"א + ח"כ)(ח"א + ש"כ)(ש"א + ח"כ)(ש"א + ש"כ)√

כאשר ח"א הוא מספר החיוביים האמיתיים; ח"כ הוא מספר החיוביים הכוזבים; ש"א הוא מספר השליליים האמיתיים; ש"כ הוא מספר השליליים הכוזבים.

ניתן לומר, בהכללה, שמקדם מתאם מתיוז מתאר את המתאם בין המסווג למדד הזהב.
להלן איור המסכם את מטריצת הטעות וממדי ההערכה השונים, היסודיים והנגזרים, של מסווג דו-ערכי.

### המרת ערכים רציפים לסיווג דו-ערכי

פרק זה לוקה בחסר. אנא תרמו לוויקיפדיה והשלימו אותו. 
בהינתן קלט {\displaystyle \mathbf {x} \in V}, על המסווג להחליט האם התוצאה חיובית או שלילית. דרך נפוצה לבצע זאת היא על ידי הגדרת פונקציית ניקוד {\displaystyle n:V\to \mathbb {R} }. הניקוד מבטא את מידת ההערכה שתוצאה קרובה לחיובית או חיובית בעצמה. בנוסף, מגדירים פונקציית מדרגה התלויה ב-*T* (שנקרא ערך הסף, threshold) באופן הבא:


θ

T

(
t
)
=

{

1

 if 

t
≥
T
,

0

 if 

t
<
T



{\displaystyle \theta \_{T}(t)={\begin{cases}1&{\mbox{ if }}t\geq T,\\0&{\mbox{ if }}t<T\end{cases}}}

{\displaystyle \theta _{T}(t)={\begin{cases}1&{\mbox{ if }}t\geq T,\\0&{\mbox{ if }}t<T\end{cases}}}
בעזרת שתי הפונקציות הללו, ניתו לבחור מסווג בינארי מהצורה {\displaystyle f\_{T}=\theta \_{T}\circ n}, כלומר: לכל {\displaystyle \mathbf {x} \in V} המסווג יחזיר {\displaystyle f\_{T}(\mathbf {x} )=\theta \_{T}(n(\mathbf {x} ))\in \{0,1\}}, כלומר: המסווג יחזיר 1 אם הניקוד גדול או שווה לערך הסף, ואחרת יחזיר 0. באמצעות קביעת הסף אפשר להגדיל או להקטין את רגישות המסווג, וכן את הסגוליות. באמצעות עקומת ROC אפשר לבצע אופטימיזציה של המסווג {\displaystyle f\_{T}} על ידי כוונון הסף.
**אהמט מסוט ילמז** (בטורקית: **Ahmet Mesut Yılmaz**;‏ 6 בנובמבר 1947 – 30 באוקטובר 2020) היה מדינאי טורקי וחבר האספה הלאומית הגדולה של טורקיה, שימש כראש ממשלת טורקיה בשלוש כהונות נפרדות בשנות התשעים של המאה ה-20, כסגן ראש ממשלת טורקיה, וכמנהיג מפלגת המולדת.

ביוגרפיה
--------

ילמז נולד באיסטנבול. הוא היה בעל תואר ראשון בכלכלה ומימון מאוניברסיטת אנקרה והמשיך את לימודיו בתחום באוניברסיטת קלן בגרמניה בין השנים 1972 ו-1974. הוא עבד בשוק הפרטי עד מאי 1983 עת היה בין מקימיה של מפלגת המולדת, ושימש כמשנה ליו"ר טורגוט אזאל. כשהמפלגה ניצחה בבחירות שנערכו באותה שנה מונה כדובר הממשלה ולאחר מכן כשר התיירות והתרבות. ב-29 בנובמבר 1987 מונה ילמז לשר החוץ של טורקיה וכיהן בתפקיד זה עד 20 בפברואר 1990. הוא נבחר כיושב ראש מפלגת המולדת ב-15 ביוני 1991 לאחר שגבר על יריבו ילדרם אקבולוט והיה לראש ממשלת טורקיה ב-23 ביוני 1991. כהונתו הייתה קצרה והסתיימה 5 חודשים לאחר מכן, עת מפלגתו איבדה את השלטון למפלגת הדרך הנכונה בראשותו של סוליימאן דמירל. במהלך המחצית הראשונה של שנות התשעים החלה המפלגה מאבדת מכוחה ומדיניותה הליברלית הכלכלית כמו גם תמיכתה בצירוף לקהילה האירופית הביאה לירידה בתמיכה בה בקרב אוכלוסייה מסורתית.

ילמז שב לכהן כראש הממשלה ב-6 במרץ 1996 כאשר עמד בראשה של ממשלת קואליציה עם מפלגת הדרך הנכונה, אך לא לזמן רב. שלושה וחצי חודשים לאחר מכן קמה לראשונה בתולדות המדינה ממשלה בראשות מפלגה בעלת מצע מוסלמי, ונג'מטין ארבקן (Necmettin Erbakan), ראש מפלגת הרווחה (Refah Partisi), היה לראש הממשלה. שלטונה של מפלגת הרווחה היה קצר מועד, וב-1997 התחוללה ה"מהפכה הפוסט-מודרנית" (Post-modern darbe), כשהצבא הביא בהתבטאויותיו להתפטרותו של ארבקן. דבר זה פתח בפני ילמז את ההזדמנות להקים את הממשלה השלישית בראשותו. זו החזיקה מעמד מ-30 ביוני 1997 עד 11 בינואר 1999. בבחירות שנערכו ב-1999 ספגה מפלגתו של ילמז תבוסה וזכתה ב-13.22% מסך הקולות, שתורגמו ל-86 מושבים באספה הלאומית, וילמז התפטר מראשות המפלגה ב-4 בנובמבר 1999. עם זאת הוא כיהן כסגן ראש ממשלת טורקיה בולנט אג'וויט במשך שנתיים ועד שמפלגתו של האחרון, מפלגת השמאל הדמוקרטי, הפסידה את השלטון למפלגת הצדק והפיתוח בראשות רג'פ טאיפ ארדואן ב-2002. מפלגתו של ילמז לא עברה את אחוז החסימה בבחירות אלה, והוא פרש מפוליטיקה ועסק בהוראה. בשנת 2007 הוא נבחר שוב לאספה הלאומית כמועמד עצמאי.

בשנת 2005 הועמד ילמז לדין בשל חשדות לשחיתות בתקופת כהונתו כראש ממשלה, אך זוכה שנה לאחר מכן.

הוא נפטר ב-30 באוקטובר 2020.

קישורים חיצוניים
----------------

ויקישיתוף מדיה וקבצים בנושא **מסוט ילמאז** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 119382369
* ISNI: 0000 0000 1335 2970
* LCCN: n91029202
* VIAF: 13116900
* WorldCat: lccn-n91029202

 |
מודל של מסוספונדילוס
**מסוספונדילוס** (שם מדעי: ***Massospondylus***; משמעות השם: "חוליות ארוכות יותר") הוא סוג של דינוזאור הקרוב לזאורופודים הענקיים שחי בתחילת היורה לפני 183–200 מיליון שנה בדרום אפריקה וגם בלסוטו וזימבבואה. הוא קיבל את שמו ב-1854 מריצ'רד אוון, האיש שגם נתן שם לראשונה לדינוזאורים והוא מראשוני הדינוזאורים שקיבלו שם. מאובנים מארגנטינה, הודו ואריזונה ששוערו כשייכים לסוג התפצלו לסוגים נפרדים.

מאפיינים
--------

דינוזאור זה חי בתור היורה והיה מאבותיהם של הזאורופודים הגדולים, אך הוא היה קטן מהם ודמה במראו לפלטאוזאורוס. הוא הגיע לאורך 4–6 מטר ולמשקל של טון אחד. היה לו ראש קטן וצוואר ארוך ועל בהונותיו היו דרבנות חדים ששימשו להגנה. לא ברור כיצד הוא נע אך ייתכן שיכל להזדקף על שניים כדי להגיע לצמרות העצים.

דינוזאור זה היה בעל מבנה שיניים פשוט יותר משל הזאורופודים וייתכן שלא היה צמחוני אלא גיוון באכילת חיות קטנות או נבלות והיה אוכל-כול. בקיבתו נמצאו גסטרוליתים שסייעו לו לטחון את האוכל בקיבתו. אויבו העיקרי בטבע היה הדרקוונטור (*Dracovenator*).

בתרבות
------

דינוזאור זה הופיע במשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **מסוספונדילוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**מסוטאצו אויאמה** (יפנית: 大山 倍達;‏ 27 ביולי 1923 – 26 באפריל 1994) היה מייסד שיטת קיוקושין קראטה.

ביוגרפיה
--------

אוימה נולד בקוריאה, והחל ללמוד את תורת ה"קמפו" הקוריאני בגיל 9. סיים גמנסיה בסיאול בשנת 1938 ובא ליפן ללמוד בבית ספר לתעופה. תחילה התמסר לג'ודו, אך מאוחר יותר העדיף את הקראטה. 

התקדמותו הייתה כה מפתיעה עד שבגיל 17 כבר היה בעל חגורה שחורה דאן 2, ובגיל 22 דאן 4.
ב-1947 זכה אויאמה באליפות הקראטה של יפן, ובחר לשנות כיוון ולהתבודד בהרים תחת משמעת פיזית חמורה. ב-1952 הדהים רבבות בארצות הברית בקרבות קראטה נגד מתאגרפים ומתאבקים מקצועיים. לאחר שנה, ביפן, לחם בידיים ריקות נגד פר בעל קרניים בקוטר 10 סנטימטרים. לאחר קרב אימים, תלש אוימה את אחת מקרני החיה מן השורש. בחייו נלחם ב-52 פרים - 3 מהם הוכו על ידו למוות ו-48 קיפחו את קרניהם. עוד לא קם איש המסוגל לנפץ ערימה של 30 רעפי גג או שתי לבנים במכת יד אחת. הוא שבר קוביות קרח ענקיות, לוחות עץ ועוד.
לאחר שהדגים את יכולתו בכל רחבי תבל בהפגינו את כישוריו, הוקמו מכוני אימון בכל רחבי תבל.
ב-1965 נפתח ה"הונבו" -(המועדון המרכזי). כיום ישנם נציגויות קיוקושין בכל העולם.

סביב אוימה נקשרו סיפורים רבים. מסופר עליו שבתקופת התבודדותו בהרים נהג לעמוד כל יום מול עץ ובמשך שבע שעות עמד בתנוחת אקיווידא'ץ והכה בו באגרופיו[דרוש מקור]. לאחר מספר שנים העץ התייבש ומת[דרוש מקור].יש האומרים כי היה איש שניסה לדקור את אוימה ואוימה הרג אותו בעזרת מכה אחת בלבד. עוד מסופר, שכדי לחזק את מכת האגרוף מסמר אוימה את מפרקי האצבע והאמה בשתי ידיו במקום חיבורם לכף היד ויצר בכך עצם מאוחה שנתנה אפקט חזק יותר לאגרוף[דרוש מקור]. הוא התבסס על מכת אגרוף עוצמתית כדי לנצח בנוק אאוט כל קרב שהשתתף בו[דרוש מקור]. באחד האירועים המפורסמים בחייו ערך במשך שלשה ימים 300 קרבות[דרוש מקור], 100 ליום[דרוש מקור], ובכולם ניצח בנוק אאוט[דרוש מקור]. השיטה שלו התבססה על "משחק" עם היריב והסטת תנועותיו עד שהיה מוצא הזדמנות נוחה להיכנס, ואז היה חודר עם אגרוף מחץ שהיה מסיים את הקרב.

באליפות שנערכה ביפן בנשיאותו ב-1975 השתתף גם דניס הנובר.

כאשר מת החזיק אויאמה ב:

* חגורה שחורה דאן 10 בקיוקושין קאי.
* חגורה שחורה דאן 6 בגוג'ו ריו.
* חגורה שחרה דאן 4 בשוטוקאן.
* חגורה שחורה דאן 4 בג'ודו.

קישורים חיצוניים
----------------

ויקישיתוף מדיה וקבצים בנושא **מסוטאצו אוימה** בוויקישיתוף
* 

* אתר האינטרנט הרשמי של מסוטאצו אוימה (ביפנית ובאנגלית)

* Karate Profiles
* International Karate Organization
* Kyokushin Karate – Adnan Tarsha
* Mas Oyama, founder of kyokushin karate
* Sosai Mas Oyama
* BlackBelt Magazine, Article
* Mas Oyama's Life and History
* Jacques Sandulescu and Mas Oyama
* World Oyama Karate Official Site
* Mas Oyama Honored in Korea
* Kyokushin Karate Community
* Homepage of Cameron Quinn's book The Budo Karate of Mas Oyama
* Books list on Google Books
* Biography of Sosai Masutatsu Oyama
* Mas Oyama in America


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11918323g (data)
* GND: 1024337561
* ISNI: 0000 0001 0918 617X
* LCCN: n50053662
* NDL: 00063958
* NKC: jn19990006317
* NLK: KAC200409686
* NLP: A2289262X
* SUDOC: 027054837
* VIAF: 79032474
* WorldCat: lccn-n50053662

 |
פירוש נוסף ערך זה עוסק בסרט נע. אם התכוונתם לעיר הנמל, ראו מסוע (עיר).
מבנה המסוע הזה מורכב מחגורות המעבירות גפרית מקרונות המשא לערימות אחסנה וערימות אלו לספינות המשא.
מסוע מזוודות בנמל תעופה
מסוע אנשים (מדרכה נעה) בנמל התעופה של בריסל
**מסוע**, **שרשרת הובלה** או **סרט נע** הוא אמצעי לשינוע מטענים ולהסעת נוסעים.

מסוע לסחורות וחומרי גלם
-----------------------

המסוע מורכב משתי גלגלות, עם לולאה רציפה המסתובבת סביבן. הגלגלות ממונעות ומגלגלות את הרצועה ואת החומר המונח עליו קדימה. מסועים משמשים רבות להעברה של חומר תעשייתי וחקלאי כגון תבואה, פחם ומחצבים. כמו כן, המסועים משמשים לפריקה עצמאית של מטוסי תובלה, ספינות משא וקרונות משא. מדרגות נעות ומדרכות נעות גם משתמשות בטכנולוגיה זו, כמו גם פסי ייצור. חנויות משתמשות לעיתים במסוע על מנת להניע מוצרים לקופה.

בהשוואה למערכת המתוארת לעיל, מערכת הרצפה הנעה היא טכנולוגיה המשתמשת בלוחות על מנת להזיז משא על הרצפה. השוואה נוספת היא מערכת המסוע הגלגל המשתמשת בסדרה של ארגזים מסתובבים.

המסוע הארוך בעולם ממוקם בסהרה המערבית. אורכו 100 ק"מ, ממכרות הפוספט (זרחה) של בו קרא עד לחוף הדרומי ללאיון.

המסוע נחשב למערכת החוסכת בכוח אדם ומאפשרת לכבודה גדולה לנוע במהירות דרך תהליך.

מסוע לאנשים במסדרונות ארוכים
----------------------------

מסוע לכת (אנ') (כינויים נוספים: מדרכה נעה, דרכנוע) הוא מסוע המאפשר להתקדם למרחק גדול באופן מאוזן. נהוג להציב מסועים כאלה בתחנות רכבת, רכבת תחתית, נמלי תעופה או במקומות אחרים עם מסדרונות ארוכים והומי־אדם. מסועים אלה נועדו להקל על ההליכה למרחקים גדולים עבור אנשים בעלי לקות וכדי להנגיש אותה עבור מי שלקותו מפריעה לו ללכת.

לרוב, המהירות של מסועים אלה היא שלושה קילומטר לשעה (מהירות של הליכה איטית) אולם ישנם מסועי הליכה בקצב הליכה רגיל (חמישה קמ"ש) קצב הליכה מאומצת (שבעה קמ"ש) או מהירים יותר, כמו זה שבתחנת מונפרנאס שבפריז, שמהירותו מגיעה עד לתשעה קמ"ש.

ראו גם
------

* מסילת כושר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מסוע** |

הערות שוליים
------------

1. ↑  המונח התקני בעברית, על פי המילון למונחי התחבורה, של האקדמיה ללשון העברית הוא "מסוע לכת".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283277105171
* GND: 4154938-7
* LCCN: sh85013078
* NDL: 00560627
* NKC: ph223724

 |
**לא שם זין** הוא סרט ישראלי בבימויו של שמואל אימברמן שיצא לאקרנים בשנת 1987 המבוסס על ספר בעל אותו שם מאת דן בן אמוץ.

עלילת הסרט
----------

עיקר עלילת הסרט היא סיפור אהבה שמתחיל בין צעירים לפני גיוס לצה"ל, רפי (איקה זוהר) ונירה (ענת וקסמן), ומסתבך בעקבות פציעתו של רפי במהלך שירותו. רפי, בחור מלא שמחת חיים שהתנדב לחטיבת הצנחנים, נפגע בתקרית ירי עם מחבלים והופך למשותק ברגליו. הוא נאלץ ללמוד מחדש כיצד לבצע פעולות גופניות פשוטות כמו ישיבה ועשיית צרכים ונאלץ להתרגל לתדמית החדשה של גופו. הדבר שמציק לו ביותר הוא אי הידיעה לגבי יכולתו המינית. רפי לא יודע אם הוא הפך לאימפוטנט והוא אינו מקבל הדרכה לתפקוד מיני במצב נכותו.

רפי מתרחק מנירה ומסלק אותה מחייו בשל הבושה בתדמית גופו החדשה וחושב שהיא רוצה אותו מתוך רחמים אליו. הוא נמלא חששות, נכנס לדיכאון, שוקל להתאבד. גם משפחתו נכנסת לסחרור. אבי המשפחה (שמואל שילה) מנסה להתאבד ואחיו של רפי, אלי (שמואל וילוז'ני) מציל את האב. ידידו החדש והנכה של רפי, אמנון, מנסה לשדל אותו לבדוק את תפקודו המיני עם זונה, אך רפי מסרב. לאחר שחברו הטוב יגאל נהרג בפיגוע, רפי מחליט להתחיל להשתקם ולהשלים עם תדמית גופו.

בסופו של דבר, רפי משלים עם נכותו, חוזר אל אהובתו, נירה, ומגלה יחד איתה שכושרו המיני לא אבד.

קישורים חיצוניים
----------------

* "לא שם זין", במסד הנתונים הקולנועיים IMDb (באנגלית)
* "לא שם זין", באתר AllMovie (באנגלית)
* "לא שם זין", באתר Rotten Tomatoes (באנגלית)
* "לא שם זין", באתר ספר הקולנוע הישראלי
* "לא שם זין", באתר אידיבי
* "לא שם זין", במסד הנתונים הקולנועיים KinoPoisk (ברוסית)
* "לא שם זין", במיזם "אישים" לתיעוד היצירה הישראלית
**בּוֹדוּ בַּאלַה סָנַה** (בסינהלית: බොදු බල සේනා, אנגלית: **Bodu Bala Sena** או **BBS**, תרגום: ***כח בודהיסטי חזק***) היא ארגון סינהלי בודהיסטי לאומני בקולומבו, סרי לנקה.

מהומות 2014
-----------

במהלך פוסון פויה (אירוע בודהיסטי חשוב בסרי לנקה, שקורה בעת ירח מלא של חודש יוני) הותקפו הנזיר איאגמה סאמית'ה ונהגו על ידי מוסלמים בעיר דהארגה, לאחר התקיפה קמו מהומות של קבוצת בודהיסטים, שתבעו מתחנת המשטרה לבצע פעולות מיידיות נגד האלימות. שלשה מוסלמים נעצרו והושמו במאסר עד 25 ביוני 2014 על ידי בית המשפט. המהומות לא שכחו וקבוצות נוספות הפגינו נגד האלימות המוסלמית, מהומות אשר הגיעו לכדי יידוי אבנים על שוטרים, ותקיפת חנויות של מוסלמים. שלשה פורעים נעצרו אף הם.

לאחר אירועים ראשוניים אלו אורגנו הפגנות נרחבות על ידי קבוצות בודהיסטיות שונות, שקראו קריאות אנטי-אסלאמיות. מוסלמים מקומיים יידו אבנים לעברם והרוחות התלהטו. במהלך האירועים נזרקו בקבוקי תבערה לעבר חנויות ובתים של מוסלמים, וכן הותקפו מוסלמים רבים. 

האלימות גלשה גם לבורוואלה. לפחות 4 נהרגו ומעל 80 נפצעו. כ 8,000 מוסלמים וכ 2,000 סינהלזים נאלצו לברוח ונשארו ללא קורת גג. בתקשורת האשימו באופן נרחב את תנועת BBS בהלהטת הרוחות, אך אלו הכחישו כל אחריות למהומות.

  


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2018244993
* VIAF: 3698153775052561550009
* WorldCat: lccn-n2018244993

 |
**בודניב** (בערבית: **بوذنيب**; בברברית: **ⴱⵓⴷⵏⵉⴱ**) היא עיירה ברברית במחוז דרעה-תאפילאלת בהרי האטלס במזרח מרוקו, סמוך לגבול עם אלג'יריה. בבודניב התקיימה קהילה יהודית גדולה עד מבצע יכין.

גאוגרפיה ואקלים
---------------

בודניב שוכנת כ-88 ק"מ מזרחית לבירת המחוז א-רשידיה, על גדותיו של נחל קיר (גיר) (אנ').

האקלים בבודניב הוא מדברי וכמות המשקעים הממוצעת הוא כ-100–120 מ"מ בשנה.

היסטוריה
--------

המקום שבו קיימת היום בודניב היה מימי קדם מקום חנייה לנוודים, בשל קיבוץ עצי דקל שהיו בו שהעניקו צל רב. אט אט הפך המקום ליישוב קבע. בעשורים הראשונים של המאה ה-20, הציבו השלטונות הצרפתיים חיל מצב בבודניב, שהיווה מרכיב חשוב בהתפתחות העירונית של המקום, אך גם בסיס נרחב להתנגדות מרוקאית לאומנית לשליטה הצרפתית במרוקו.

אוכלוסיית בונדניב גדלה בקצב מהיר, בזכות התיישבות קבע של נוודים ובזכות עיור של כפריים מרחבי האטלס.

בשנות מלחמת העולם השנייה הקים משטר וישי מחנה ריכוז בבודניב, שבו נכלאו יהודים ממרכז אירופה וכן צרפתים קומוניסטים ותומכי דה-גול. המחנה הוקם בתחילת 1941 ונסגר בנובמבר 1942

בבודניב קיימים ארבעה בתי ספר יסודיים, חטיבת ביניים אחת, בית ספר תיכון אחד, ואצטדיון כדורגל המשרת את קבוצת הכדורגל המקומית.

הקהילה היהודית
--------------

הקהילה היהודית בבודניב זכתה לפרסום לאחר שבשנת 1920 הגיעו אליה האחים הרבנים ישראל ויצחק אביחצירא, אשר נמלטו מעירם ריסאני בשל המצב הביטחוני הרעוע בה, והפכו למנהיגי הקהילה היהודית בבודניב. רבי ישראל שכיהן כרב העיר ומחוז תאפילאלת, ייסד בבודניב מחדש את ישיבת "אביר יעקב" שבה עשרות תלמידים, מהם שכיהנו אחר כך במשרות רבניות חשובות. באותה התקופה, הייתה בודניב למרכז התורני העיקרי במחוז.

למורת רוחם של הרבנים אבוחצירא, הוקם בבודניב בית ספר של רשת אליאנס. על פי המסופר, רבי ישראל אבוחצירא הפעיל לחץ כבד על ההורים ששלחו את ילדיהם לבית הספר, ובעקבות כך הוציאו ההורים את ילדיהם ממנו והוא נסגר.

רבי יצחק עזב את בודניב בשנת 1936, ועבר לארפוד. רבי ישראל עזב את בודניב לראשונה בשנת 1922, עז עלה לארץ ישראל. הוא שב לבודניב לאחר כשנה. הוא עזב את בודניב שוב בשנת 1933 ועלה לארץ ישראל, ושב לבודניב שנית. בשנת 1939 עזב סופית את בודניב, ועבר גם הוא לארפוד.

אחרי עזיבת הרבנים אבוחצירא, שימש כרב בבודניב רבי יחיא שניאור, תלמיד רבי ישראל אבוחצירא. לאחר עלייתו לארץ בשנות ה-60 כיהן כרב שכונת מוסררה בירושלים.

חכמים נוספים מבני משפחת אבוחצירא שפעלו בבודניב היו רבי מכלוף אדהאן ובנו רבי יחיא, וכן רבי אבא אבוחצירא, בנו של רבי יצחק אבוחצירא, שקבור בבודניב.

הקהילה היהודית בבודניב התקיימה עד לשנות ה-60 של המאה ה-20, אז עלו אחרוני היהודים מבודניב לישראל במסגרת מבצע יכין. בית הקברות היהודי בבודניב שמור היטב עד היום, וקברי הצדיקים שבו מהווים מוקד משיכה לתיירים.

קישורים חיצוניים
----------------

ויקישיתוף מדיה וקבצים בנושא **בודניב** בוויקישיתוף

הערות שוליים
------------

1. ↑  מחנות עבטדה בכפייה במרוקו
2. ↑  Prison camps as recognised under the Article 2 Agreement with the Jewish Claims Conference
3. ↑  מאיר נזרי, קהילות תאפילאלת סג'למסה, חלק שלישי עמ' 426
4. ↑  הרב ברוך אבוחצירא, **הסבא קשיא אדמור סידנא בבא סאלי** חלק א עמ' קעה-קעז
5. ↑  חכם יחיא שניאור, אתר "החכם היומי"
6. ↑  רבי יחיא אדהאן, אתר מורשת מרוקו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597568605171
* VIAF: 368144782709101613201
* WorldCat (עם VIAF): 368144782709101613201

 |